10/12/2019 | Administración LocalMunicipal
Negreira
Bases que han de rexer a convocatoria para a provisión en propiedade por promoción interna vertical de dúas prazas de funcionario de carreira. Escala: Administración Especial. Subescala: Administrativa, vacantes no Concello de Negreira

Por Decreto de Alcaldía número 203 de data 8 de novembro de 2019, aprobáronse as Bases que han rexer a convocatoria para a provisión en propiedade, por promoción interna vertical, de dúas prazas de funcionarios de carreira, vacantes no Concello de Negreira, e incluidas na ampliación da oferta de emprego público 2018, coas seguintes características: Grupo de clasificación: C. Subgrupo: C1. Escala: Administración Especial. Subescala: Administrativa. Número de vacantes: 2. Denominación: Coordinador/a de Cultura e Deportes. En base ao anterior e en cumprimento do disposto no artigo 97 da Lei 7/1985, de 2 de abril, Reguladora das Bases de Réxime Local, fanse públicas as referidas Bases na súa integridade. É obxecto das presentes bases a provisión en propiedade das prazas que se inclúen na ampliación da Oferta Pública de Emprego correspondente ao exercicio do ano 2018, aprobada por Resolución de Alcaldía nº 184 de data 26 de setembro de 2019 e publicada no Boletín Oficial da Provincia da Coruña n.º 188 de data 3 de outubro de 2019, así como no Diario Oficial de Galicia nº 202 de data 23 de outubro de 2019, cuxas características son: Grupo: C Subgrupo C1. Escala: Administración Especial. Subescala: Administrativa. Número de vacantes: 2. Denominación: Coordinador de Cultura e Deportes. O sistema selectivo é o de concurso-oposición por promoción interna vertical. Para poder participar nos procesos selectivos será necesario reunir os seguintes requisitos: a) Ter a nacionalidade española sen prexuizo do disposto no artigo 57 do RDL 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público. b) Poseer a capacidade funcional para o desempeño das tarefas. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión do título de Bacharelato, FP 2º grao ou equivalente, ou en condicións de obtelo na data de finalización do prazo de admisión de solicitudes. No caso de titulacións obtidas no estranxeiro deberá estar en posesión de credencial que acredite a súa homologación. No caso de carecer da titulación esixida, ter unha antigüidade de 10 anos na mesma Escala do Subgrupo C2 ou de 5 anos e a superación dun curso específico de formación ( D. A. 22 da Lei 30/1984, de 2 de agosto). f) Ter a condición de funcionario de carreira do Concello de Negreira pertencente á Subescala Auxiliar (C2), Coordinador de Cultura de Deportes, da Escala de Administración Xeral, con antigüidade de, alomenos, dous anos na mesma. As solicitudes para tomar parte nas correspondentes probas de acceso nas que os aspirantes farán constar que reúnen as condicións esixidas nas presentes Bases, dirixiranse ao Sr. Alcalde-Presidente do Concello de Negreira, e se presentarán no Rexistro de entrada deste Concello no prazo de vinte días naturais contados a partir do día seguinte ao da publicación do anuncio da convocatoria no Boletín Oficial do Estado. En relación coa presentación, haberá que estar ao disposto polo artigo 16 en relación coa Disposición Final séptima da Lei 39/2015, de 1 de outubro, do Procedemento Administrativo Común das Administracións Públicas. A solicitude, que se axustará ao impreso normalizado que figura como Anexo I, deberá ir acompañada por: - Fotocopia do DNI ou, no seu caso, pasaporte. - No seu caso, documentación acreditativa da posesión do título CELGA-4 ou equivalente. - Xustificante do pago da taxa por dereitos de exame, que ascende á cantidade de 20 euros, e que deberán ingresarse nalgunha das contas bancarias que o Concello de Negreira tén abertas en calquera sucursal bancaria das ubicadas neste Concello. Expirado o prazo de presentación de instancias, o Alcalde-Presidente no prazo máximo dun mes, ditará Resolución, declarando aprobada a lista de admitidos e excluidos. A resolución publicarase no Boletín Oficial da Provincia de A Coruña e no Taboleiro de Anuncios do Concello de Negreira, con indicación de nome, apelidos e D. N. I. dos admitidos e excluidos, e indicando as causas de exclusión e concedendo un prazo de dez días para a subsanación de defectos, determinándose nesta Resolución, o lugar e data do comenzo dos exercicios, a orde de actuación dos aspirantes, no seu caso, e a composición do Tribunal. No caso de non existir excluidos nin reclamacións, a lista de admitidos entenderase automáticamente elevada a definitiva, sen necesidade de nova publicación O Tribunal calificador estará constituido polos seguintes membros: * Presidente: Don José Francisco Escudero Caamaño. Funcionario do Concello de Negreira. Administrativo de Administración Xeral. Grupo C. Subgrupo C1. * Presidente suplente: Don Francisco Javier Portela Amor, Funcionario do Concello de Negreira. Interventor Titular. Grupo A. Subgrupo A1. * Secretaria: Dona Luz María Vieito Díaz. Funcionaria do Concello de Santa Comba. Administrativa de Administración Xeral. Grupo C. Subgrupo C1. * Secretario suplente: Don José Manuel Suárez Mancebo. Funcionario do Concello de Santa Comba. Administrativo de Administración Xeral. Grupo C. Subgrupo C1 * Primeiro Vogal:. Constantino López Baña. Funcionario do Concello de Zas. Administrativo de Administración Xeral. Grupo C. Subgrupo C1 * Primeiro Vogal suplente: Don José Angel Sorribas Bustelo. Funcionario do Concello de Rois. Tesoureiro Titular. Grupo A. Subgrupo A1 * Segundo Vogal: Dona María del Carmen Camiño Rey. Funcionaria do Concello de Brión. Administrativa de Administración Xeral. Grupo C. Subgrupo C1. *Segundo Vogal suplente: Domingo Antonio Alborés Alborés. Funcionario do Concello de Ames. Administrativo de Administración Xeral. Grupo C. Subgrupo C1. * Terceiro Vogal: Don Miguel A. Costoya Rabasco. Funcionario do Concello de Ames. Xefe dos Servizos Administrativos de Urbanismo. Grupo C. Subgrupo C1 *Terceiro Vogal suplente: José Rogelio Pardo Martínez. Funcionario do Concello de Ames. Administrativo de Administración Xeral. Grupo C. Subgrupo C1. A abstención e recusación dos membros do Tribunal será de conformidade cos artigos 23 e 24 da Lei 40/2015, de 1 de outubro, do Réxime Xurídico do Sector Público. A actuación do Tribunal haberá de axustarse ás Bases da convocatoria e está facultado para resolver as cuestións que puideran suscitarse no curso do proceso selectivo e para adoptar os acordos necesarios para o debido orden do mesmo, en todo o non previsto nestas normas. O Tribunal resolverá, por maioría de votos dos membros presentes, tódalas dúbidas que xurdan da aplicación das normas contidas nesta resolución e determinará a actuación procedente nos casos previstos. Os seus acordos só poderán ser impugnados polos interesados nos supostos e na forma establecidos na Lei 39/2015 de 1 de outubro, do Procedemento Administrativo Común das Administracións Públicas. O Tribunal poderá dispor a incorporación aos seus traballos de asesores especialistas para todos ou algún dos exercicios sinalados, limitándose estos asesores a prestar a súa colaboración nas súas especialidades técnicas. O Presidente do Tribunal adoptará as medidas oportunas para garantir que os exercicios da fase de oposición que sexan escritos e non deban ser leídos en sesión pública polos opositores, sexan correxidos sen que se coñeza a identidade dos aspirantes. Aqueles exercicios que os aspirantes non poidan realizar conxuntamente, de acordo ao previsto na Resolución da Consellería de Facenda, de data 3 de febreiro de 2016, publicada no DOG nº 29, de 12 de febreiro de 2016, iniciaranse por aqueles cuxo primeiro apelido comence por la letra “O”. O procedimiento de selección dos aspirantes constará das seguintes fases: - Concurso. - Oposición. A fase de concurso non terá carácter eliminatorio nin poderá terse en conta para superar as probas da fase de Oposición. Os méritos computables nesta fase serán os seguintes: Experiencia na Subescala Auxiliar (C2), como Coordinador de Cultura e Deportes, da Escala de Administración Xeral. Non se puntuarán os 2 anos primeiros. Valoraranse os seguintes a razón de 0,25 puntos/ano. Os períodos de tempo iguais ou superiores a 6 meses computarán como 1 ano. A puntuación máxima neste apartado será 4 puntos. Experiencia na Subescala Administrativa (C1), como Coordinador de Cultura e Deportes, da Escala de Administración Xeral. Puntuarase por cada mes prestado ou fracción superior a 15 días, a razón de 0,25 puntos. A puntuación máxima neste apartado será de 2 puntos. A experiencia laboral acreditarase a través dos certificados dos servizos prestados emitidos pola Administración correspondente. Pola realización de cursos de formación que versen sobre materias relacionadas coa Administración Local, impartidos por calquera Administración Pública: Xunta (EGAP), Deputacións Provinciais, Universidades, Centros de Formación homologados, etc. - De ata 20 horas de duración: 0,15 puntos/curso - De máis de 20 ata 40 horas de duración: 0,20 puntos/curso - De máis de 40 ata 75 horas de duración: 0,35 puntos/curso - De máis de 75 horas de duración: 0,50 puntos/curso Non se puntuará a asistencia a xornadas, seminarios, simposios e similares, e non se valorarán os cursos dos que non se acredite o número de horas que os constitúen. Acreditarase coa presentación dos Diplomas ou Certificacións correspondentes en orixinal ou fotocopia cotexada. Este apartado puntuarase ata un máximo de 2 puntos. A fase de oposición consistirá na realización de tres probas. Os aspirantes serán convocados en chamamento único, sendo excluido da oposición quen non compareza, salvo causa de forza maior debidamente acreditada e libremente apreciada polo Tribunal. En todo momento, calquer membro do Tribunal poderá requerir aos opositores para que acrediten a súa personalidade. Os candidatos deberán acudir provistos do DNI ou, no seu defecto, pasaporte ou carné de conducir. Os exercicios da oposición serán os seguintes: De carácter obrigatorio e eliminatorio. Consistirá en contestar a 30 preguntas tipo test con 4 respostas alternativas, sendo somentes unha delas a correcta. Preguntas sobre o programa ou temario que figura no Anexo II: puntuarase de 0 a 6 puntos a razón de 0,2 puntos por cada resposta correcta. O tempo máximo para a realización do exercicio será de 60 minutos. As respostas contestadas e incorrectas descontarán 0,017 puntos sobre a puntuación total obtida. Para superar este exercicio os candidatos deberán obter unha puntuación igual ou superior a 4 puntos, dun máximo de 6 puntos. De carácter obrigatorio e eliminatorio. Consistirá nunha proba práctica, en soporte informático, de duración non superior a 60 minutos e estará relacionada con programas e aplicacións informáticas: word e excel e co temario do programa do Anexo II. Na calificación deste exercicio valorarase a preparación e correcta aplicación dos coñecementos teóricos dos aspirantes. Para superar este exercicio os candidatos deberán obter unha puntuación igual ou superior a 5 puntos, dun máximo de 10 puntos. De carácter obrigatorio para tódolos aspirantes, a excepción dos que teñan acreditado o título CELGA-4 ou equivalente que estarán exentos de realizar dito exercicio. A terceira proba consistirá na traducción nun tempo máximo de 1 hora dun texto de galego a castelán ou de castelán a galego, a proposta do Tribunal. Este exercicio será calificado de Apto ou Non Apto. Desde a total terminación dun exercicio ou proba ata o comezo do seguinte, deberá transcurrir un prazo mínimo de 48 horas e máximo de 40 días naturais. Os exercicios se calificarán: A primeira proba de carácter teórico se calificará ata un máximo de 6 puntos, sendo eliminados os aspirantes que non alcancen un mínimo de 4 puntos. A segunda proba de carácter práctico se calificará ata un máximo de 10 puntos, sendo eliminados os aspirantes que non alcancen un mínimo de 5 puntos. Cada un dos membros do Tribunal efectuará a calificación por separado en cada exercicio. A calificación final obterase da media aritmética das puntuacións outorgadas por cada membro do tribunal. A puntuación final dos aspirantes, na fase de oposición obterase mediante a suma total das puntuacións obtidas nas probas primeira e segunda, sempre que se cumprimente o que se indica para a terceira proba. A calificación final será a suma dos puntos obtidos na fase de concurso e a obtida na fase de oposición. Terminada a calificación, o Tribunal publicará no Taboleiro de Edictos do Concello e no Boletín Oficial da Provincia o nome dos aspirantes que superaran as probas de selección, propoñendo á Alcaldía-Presidencia para a provisión como funcionarios de carreira, a aqueles que superaran todo o proceso de selección segundo o prescrito nas presentes Bases. O Tribunal non poderá propor o nomeamento dun número superior de aspirantes ao das prazas convocadas con independencia do número de aspirantes que superaran o último exercicio da fase de oposición. Acreditación das condicións do seleccionado: O aspirante proposto presentará no Concello os seguintes documentos, acreditativos de que posúe as condicións e requisitos esixidos nesta convocatoria: Fotocopia (que deberá presentarse para a súa compulsa co orixinal) dos seguintes documentos: 1.- Documento Nacional de Identidade.2.- Título académico esixido na convocatoria.3.- Declaración xurada ou promesa relativa á Base Segunda, letra d). 4.- Certificado médico acreditativo da capacidade funcional para o desempeño das súas funcións relativo ao cumprimento do requisito recollido na Base Segunda, letra b). 5.- Acreditación da prestación de servizos nun posto do Grupo C, Subgrupo C2 consonte ao reflectido no apartado f) da Base segunda.6.- Acreditación da prestación de servizos nun posto do Grupo C, Subgrupo C1, conforme ao reflectido na Base Sexta, Fase Concurso, Experiencia laboral na subescala Administrativa C1. O prazo de presentación de documentos será de 20 días naturais, contados a partir do día seguinte ao da publicación da lista de aprobados no Boletín Oficial da Provincia. Quen dentro do prazo indicado, e salvo os casos de forza maior, non presentasen a documentación ou da mesma se deduxese que carecen dalgún dos requisitos esixidos, non poderán ser nomeados, quedando anuladas tódalas súas actuacións, sen perxuizo da responsabilidade en que puideran ter incorrido por falsedade nas súas solicitudes de participación. Concluido o proceso e presentada toda documentación, procederase, no seu caso, ao nomeamento como funcionario de carreira por Resolución da Alcaldía, debendo tomar posesión da praza no prazo de 1 mes a partir da publicación do nomeamento no Boletín Oficial da Provincia. Transcorrido dito prazo sen efectuala entenderase que se renuncia á praza e ao correspondente nomeamento. As presentes bases e convocatoria poderán ser impugnadas de conformidade co establecido na Lei 39/2015, de 1 de outubro, do Procedemento Administrativo Común das Administracións Públicas. No non previsto nas presentes Bases estarase ao disposto na Lei 7/1985, de 2 de abril, de Bases de Réxime Local; RDL 781/1986, de 18 de abril, polo que se aproba o Texto Refundido das Disposicións Legais vixentes en materia de Réxime Local; RDL 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público; Real Decreto 896/91, de 7 de xuño polo que se establecen as regras e os programas mínimos a que debe axustarse o procedemento de selección dos funcionarios de Administración Local; Real Decreto 364/95, de 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado; Lei 2/2015, de 29 de abril, do Emprego Público de Galicia e Decreto Autónomico nº 93/91, de 20 de marzo polo que se aproba o Regulamento de provisión de postos de traballo, promoción profesional e promoción interna. Primeiro apelido: Segundo apelido: Nome: D. N. I. nº.: Domicilio: Cidade: Provincia: Código Postal: Teléfono: Data nacemento: e-mail: Desexando tomar parte nas probas selectivas para a provisión como funcionario de carreira polo procedemento de concurso-oposición dunha praza de Coordinador de Cultura e Deportes do Concello de Negreira. Que reúne todos e cada un dos requisitos esixidos na convocatoria. Que no caso de ser nomeado tomará posesión da praza no prazo previsto nas Bases da Convocatoria. Que adxunta copia do D. N. I. ou equivalente. Que adxunta xustificante de pago dos dereitos de exame. Que adxunta a titulación académica requerida. Que adxunta a acreditación da experencia laboral. Que adxunta Título acreditativo do CELGA-4 ou equivalente. Ser admitido ás probas á que se refire a presente instancia. En Negreira, a de de 201 Asdo: SR. ALCALDE-PRESIDENTE DO CONCELLO DE NEGREIRA Tema 1.- A Constitución Española de 1978: principios xerais. Especial referencia á cultura e ao deporte. Tema 2.- O Estatuto de Autonomía de Galicia: principios xerais. Especial referencia á cultura e ao deporte. Tema 3.- O Municipio: concepto, elementos. O termo municipal Tema 4.- Persoal ao servizo das Entidades Locais. Os funcionarios públicos: Clases. Selección. Situacións administrativas. Tema 5.- A informática na Administración Pública. As aplicacións informáticas utilizadas polos Concellos. Tema 6.- Dereitos dos funcionarios públicos. Retribucións. Licenzas e permisos. Dereitos sindicais e de representación. Tema 7.- Deberes dos funcionarios públicos. Responsabilidade. Incompatibilidade. Réxime disciplinario. Tema 8.- O procedemento administrativo: fases. O deber de resolver e notificar. Tema 9.- O acto administrativo: concepto, elementos e clases. Tema 10.- O acto administrativo: nulidade, anulabilidade e recursos. Tema 11.- Fases do procedemento administrativo xeral. Especial incidencia sobre as diferentes maneiras de terminación do mesmo. O silencio administrativo. Tema 12.- A actividade subvencional das Entidades Locais: Regulación. Procedementos de concesión de subvencións. Especial análise do procedemento de concorrencia competitiva. Tema 13.- A responsabilidade da Administración Pública: caracteres. Os presupostos da responsabilidade. Danos resarcibles. Tema 14.- Animación e xestión cultural. O animador sociocultural. Características e funcións. Tema 15.- Beneficiarios de subvencións. Xustificación de subvencións. Infraccións e sancións en materia de subvencións. Tema 16.- Modelos de xestión cultural. Tema 17.- Animación sociocultural: concepto, ámbitos e obxectivos. Funcións e tipoloxía. Tema 18.- A evaluación dos programas de animación sociocultural. Tema 19.- A Lei Galega do Deporte: competencias dos Entes Locais. Tema 20.- O Plan director das instalacións deportivas municipais. Tema 21.- O papel do concello en materia deportiva. Funcións e directrices básicas. Tema 22.- O plan reitor das actividades deportivas municipais. Tema 23.- Aspectos básicos a ter en conta nas instalacións deportivas. Negreira, 3 de decembro de 2019. Asdo.: Manuel Angel Leis Míguez. Alcalde-Presidente.